ເຈົ້າໜ້າທີ່ ພົບເຫັນ 30 ສົບ ຫຼັງຈາກພູໄຟ ລະເບີດຂຶ້ນ ຢູ່ຍີ່ປຸ່ນ
​​ຕຳຫລວດ​ແລະ ທະຫານຍີ່ປຸ່ນ ຫຼາຍຮ້ອຍ​ຄົນ​ ໄດ້​ຂຶ້ນ​ໄປຍັງພູ​ໄຟ Ontake ຕອນ​ເຊົ້າ​ວັນອາທິດ​ມື້​ນີ້ ​ເພື່ອ​ຊອກ​ຫາ ​ຜູ້​ທີ່ອາດ​ລອດ​ຊີວິດ ​ແລະຜູ້​ທີ່​ໄດ້​ຮັບບາດເຈັບ ແລະເສຍຊີວິດ.
ເຈົ້າໜ້າທີ່ຕຳຫລວດ ຢູ່ພາກກາງຂອງຍີ່ປຸ່ນ ກ່າວວ່າ ເຂົາເຈົ້າ ໄດ້ພົບເຫັນສົບ ຫຼາຍກວ່າ 30 ສົບ ໃກ້ໆກັບຈອມພູໄຟ Ontake ທີ່ໄດ້ລະເບີດຂຶ້ນ ໃນວັນເສົາວານນີ້ ລາຍງານຂອງຕຳຫລວດ ທີ່ນຳອອກເຜີຍແຜ່ໃນວັນອາທິດມື້ນີ້ ເວົ້າວ່າ ນັກປີນພູຫຼາຍກວ່າ 30 ຄົນ ຖືກພົບເຫັນໃນສະພາບ ຊຶ່ງເປັນຄຳເວົ້າທີ່ ທາງການຍີ່ປຸ່ນ ໃຊ້ຕາມປົກ ກະຕິເພື່ອບັນລະຍາຍສົບຄົນຕາຍ ທີ່ນາຍໝໍຍັງບໍ່ໄດ້ທຳການ ສັນນະສູດເທື່ອ ຕຳຫລວດແລະທະຫານຍີ່ປຸ່ນ ຫຼາຍຮ້ອຍຄົນ ໄດ້ຂຶ້ນໄປຍັງພູ ໄຟ Ontake ຕອນເຊົ້າວັນອາທິດມື້ນີ້ ເພື່ອຊອກຫາຜູ້ທີ່ອາດລອດຊີວິດ ແລະຜູ້ທີ່ໄດ້ຮັບ ເຄາະຈາກການລະເບີດນີ້ ເຈົ້າໜ້າທີ່ກ່າວວ່າ ນັກປີນພູ ອີກຈຳນວນນຶ່ງ ໄດ້ຮັບບາດເຈັບ ສາຫັດ ຫຼາຍຮ້ອຍຄົນໄດ້ຕົກຄ້າງ ຢູ່ເທິງຈອມພູ ຫຼັງຈາກມັນລະເບີດຂຶ້ນໃນຕອນບ່າຍວັນເສົາວານນີ້ ຕາມເວລາທ້ອງຖິ່ນ ໂດຍບໍ່ມີສັນຍານເຕືອນໃດໆເລີຍ ສ່ວນໃຫຍ່ ໄດ້ພະຍາຍາມກັບລົງມາ ໃນຕອນແລງວັນເສົາ ເຈົ້າໜ້າທີ່ກ່າວວ່າ ມີຄົນນຶ່ງໄດ້ຮັບການຊ່ວຍຊີວິດ ອອກມາຈາກໃຕ້ຂີ້ເຖົ່າຈາກພູໄຟ ທີ່ທັບ ຖົມລາວຢູ່ນັ້ນ